Gajanejos

Gajanejos [gaĥaNEĥos] estas municipo de Hispanio, en la Provinco Gvadalaĥaro, regiono de Kastilio-Manĉo.

 Loĝantoj 
La loĝanto nomiĝas gajanejero. La censita loĝantaro en 2016 estis de 45 loĝantoj kaj la denseco estas de 1,77 loĝ/km².

 Situo 
Gajanejos situas en la nordorienta parto de Kastilio-Manĉo en la komarko aŭ distrikto Alkario en la nordo de la sudokcidenta kvarono de la Provinco Gvadalaĥaro, do en ties centro, je altitudo de 1028 m super marnivelo; je 35 km el Gvadalaĥaro, provinca ĉefurbo. La areo de ties teritorio estas de 25,49 km². La geografiaj koordinatoj estas 40°50′36″N 2°53′28″Ok.

 Historio 
La deveno de la vilaĝo estas nekonata, ĉar ĝi estis detruita en variaj okazoj; oni scias ke la vilaĝo estis detruita dum la Milito de Sendependiĝo, kiel rakontas Benito Pérez Galdós en isaj Episodios Nacionales. Poste, en la daŭro de la Batalo de Gvadalaĥaro, en marto 1937, la vilaĝo estis denove detruita tute, tiele ke post la milito kaj kelkaj jaroj la ŝtata servo de la frankismo nome Dirección General de Regiones Devastadas recknstruis novan vilaĝon, ĉe la iama detruita.

Post la Hispana Enlanda Milito la loĝantaro falis el pinto de 1950 al 45, tio estis oni perdis loĝantojn pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Gajanejos, sed poste okazis elmigrado, senloĝigo kaj maljuniĝo de la loĝantaro ĉefe dum la 1960-aj kaj 1970-aj jaroj, kaj ankaŭ ĉe Gajanejos kie oni falis al la nunaj 45.

 Ekonomio 
Agrikulturo kaj brutobredado tradicie. Servoj kaj loĝejoj.

 Vidu ankaŭ 
 Municipoj de Provinco Gvadalaĥaro

Kategorio:Municipoj de Provinco Gvadalaĥaro